8 PETRI HOFMANNI PEERLKAMPI 



Haud equidem optare possum , ut , quod nunc ita sentio , sentiatis idem 

 omnes , neque committam , ut in praedicanda Academiae laude ac dignitate 

 molestam vobis orationem obtrudam : et tamen aut meus me amor iste fallit , 

 aut relictus mihi est ad dicendum locus, cum ipsa ilia laude et dignitate 

 coniunctus. Quid enim ? Guilielmus I Arausiae Princeps , Academiam Lei- 

 densem condidit. Academiae cum stirpe Guilielmi honorifica semper et pia 

 necessitudo intercessit , spectata praecipue in studiis Principum Arausiacorum. 

 De bac igitur necessitudine exponentem faciles quaeso et clementes auditote. 

 Eloquentiam enim vobis neque polliceor , neque oratoriam capit argumentum : 

 versabimur quippe in vita puerorum et adolescentiura , sed eorum tamen , quos 

 deinde gloria ad coelum extulit plerosque , et cuncta adspectavit Europa: adeo 

 ut, si interdum res parvas et mediocres narrare videar, prudentiores sub illis 

 aliquam et reminiscendi utilitatem et cogitandi causara sint reperturi. 



Atque omnium primum sapientia Guilielmi I est commemoranda , cuius 

 ego viri gloriae baud magis addani laudando , quam nuper calumniatores 

 quidam detraxerunt vituperando. Sapientiae immortale testimonium est 

 Academia, condita iis auspiciis, ea in urbe, eo tempore , ea celeritate, ut 

 tamquam libertatis praesidium divinitus e coelo delapsa esse videatur. Lovanii 

 et Duaci omnis disciplina alio fundamento nitebatur. Adolescentes nempe 

 Pontifici Romano et regi Hispaniae parere assuescebant, quum praesertim 

 dux Albanus typographiam ferreis vinculis coercuisset , quae , bic a Guiliehno 

 fracta, Napoleon nostra memoria recudit. Leidae nova formabatur aetas, 

 sincera et integra a more Hispano , quae focos amare paternos animosque gerere 

 HoUandos disceret. 



Guilielmus Leidam missis quam primum filiis, illustri exemplo monstravit, 

 quanti ad laudem suorum et bonum publicum interesse 'putaret , ut mature 

 iis erudirentur disciplinis , quae tyrannidem a civitatibus defendant, dum 

 interea saepe dolebat sortem Pbilippi sui , quem, Lovanii indignis Nassavio 

 opinionibus imbutum infectumque , Hispani deinde in Academia Complutensi 

 et honorata ilia custodia Madritana ita corruperunt , ut Hollandiae iam adoles- 

 cens perierit. Hoc pater cavit in lustino et Mauritio. 



lustinus Nassavius erat Guilielmi filius , notbus quidem, sed consuetude, 

 si non conscientiam , at famam Principum in liuiusmodi rebus solabatur: 

 exempla erant pro iure , neque filii propterea contemti. Margarita Parraensis 



